TULTA JERUSALEMISTA
Shalom, rakkaat ystävät! Tänään puhun mielenkiintoisesta aiheesta.
Se liittyy päivittäiseen elämäämme.
Emme tarvitse sitä vain kerran elämässä, -
emmekä vain vaikeina aikoina, vaan joka päivä.
Elämä tässä maailmassa on joskus rankkaa.
Joskus olemme ymmällämme.
Joskus elämämme on sekaisin.
Tänään puhun Jumalan rauhasta.
Mitä rauha, shalom, oikeastaan tarkoittaa?
Se tulee sanasta shalem, "täydellinen", "kokonainen".
Se on jotakin, josta ei puutu mitään.
Shalem on kaikki, mitä tarvitaan. Se on ehyttä ja täydellistä.
Jerusalem, hepreaksi Jerushalaim, -
sisältää sanat jerusha lahem, "heillä on perintö", -
mutta se on myös jiru shalem, "he näkevät täydellisyyden", -
tai itse asiassa shalaim, "kaksi kertaa".
Se on Jumalan siunaus, Jumalan rauha.
Siitä ei puutu mitään, vaan siinä on kaikki, mitä tarvitaan.
Tietysti elämme tässä maailmassa, -
pahuuden keskellä.
Siksi meidän täytyy elää uskoamme todeksi, -
jotta voisimme vaeltaa Jumalan rauhassa.
Psalmi 29.
Ps. 29:10: -
"Herra istui valtaistuimellaan, ja vedenpaisumus tuli.
Herra istuu kuninkaana iankaikkisesti."
Tässä puhutaan Nooan päivistä.
Mitä Jumala kertoo niistä päivistä?
Elämäämme voi yhtäkkiä tulla vedenpaisumus.
Se voi olla vaikeuksien tulva.
Se voi olla hengellisen vastustuksen vyöry.
Mitä Jumala sanoo Nooalle?
Nooa oli mielenkiintoinen mies.
1. Moos. 6:9―14: -
"Tämä on kertomus Nooan suvusta.
Nooa oli aikalaistensa keskuudessa hurskas ja nuhteeton mies -
ja vaelsi Jumalan yhteydessä.
Ja Nooalle syntyi kolme poikaa, Seem, Haam ja Jaafet.
Mutta maa turmeltui Jumalan edessä, ja maa tuli täyteen väkivaltaa.
Niin Jumala näki, että maa oli turmeltunut; -
sillä kaikki liha oli turmellut vaelluksensa maan päällä.
Silloin Jumala sanoi Nooalle: -
"Minä olen päättänyt tehdä lopun kaikesta lihasta, -
sillä maa on heidän tähtensä täynnä väkivaltaa; -
katso, minä hävitän heidät ynnä maan.
Tee itsellesi arkki honkapuista, rakenna arkki täyteen kammioita, -
ja tervaa se sisältä ja ulkoa."
Nämä mielenkiintoiset sanat liittyvät meidän pelastukseemme.
Tiedämme, että nykypäivän maailmakin on tulossa tiensä päähän.
Minun ei tarvitse edes kuvailla tämän maailman pahuutta.
Maailma vastustaa Jumalaa, Luojaansa, -
eikä ota vastaan Häneltä minkäänlaista ojennusta.
Miksi maailma vastustaa Jumalaa?
Koska se on saatanan, pimeyden ruhtinaan, vaikutusvallassa.
Hän on itse asiassa tämän maailman jumala.
Maailmassa tapahtuu kaikenlaisia katastrofeja, kuten tulvia.
On myös talouskriisejä.
On ihmissuhdekriisejä ja muita kriisejä.
On poliittisia kriisejä ja terrorismin uhkaa.
Maailmassa on kaikenlaista pahuutta.
Muista kuitenkin, -
että Herra istui valtaistuimellaan, kun vedenpaisumus tuli.
Herra on siis kaiken yläpuolella. Hän on Jumalasi.
Hän on taivaallinen Isäsi, koska uskot Jeshua Messiaaseen.
Jos siis uskot.
Hän on se sama Jumala, joka loi taivaan ja maan.
Hän istuu valtaistuimellaan kaiken yläpuolella.
Ps. 29:10: "Herra istuu kuninkaana iankaikkisesti."
Hän on kuningasten Kuningas, -
joka hallitsee elämääsi ja tietää hiustesikin luvun.
Älä siis murehdi. Astu Jumalan rauhaan.
Päästä Jumalan rauha sisimpääsi.
Ps. 29:11: "Herra antaa kansallensa väkevyyden, -
Herra siunaa kansaansa rauhalla."
Ensin Hän antaa kansalleen voimaa.
Jumala antaa kansalleen voiman, -
jolla selvitä tämän maailman pahuuden keskellä.
Se tapahtuu rauhan, eli Jumalan siunauksen, avulla.
Hän auttaa selviytymään vaikeista olosuhteista, -
mutta ei vain selviytymään, vaan elämään rauhassa ja siunauksessa.
Voit levätä Jumalan rauhassa silloin, kun se on mahdotonta, -
ja kun kaikki ympärilläsi murehtivat.
Ihmiset ympärilläsi ihmettelevät rauhaasi.
Sinulla on rauha, koska tunnet Rauhanruhtinaan.
Jes. 9:6: "Sillä lapsi on meille syntynyt, poika on meille annettu, -
jonka hartioilla on herraus, ja hänen nimensä on: -
Ihmeellinen neuvonantaja, Väkevä Jumala, Iankaikkinen isä, -
Rauhanruhtinas."
Tunnet Rauhanruhtinaan.
Tarvitset yhteyttä Häneen.
Hän on antanut sinulle mahdollisuuden yhteyteen -
ristinuhrin kautta -
ja Pyhän Hengen vuodatuksen kautta.
Sinun täytyy kasvaa.
Et ainoastaan rakenna suhdetta Rauhanruhtinaaseen, -
vaan myös kypsyt suhteessasi Hänen kanssaan.
On tärkeä tuntea Kirjoitukset, -
ei vain päässä, vaan myös sydämessä.
"Sydämen uskolla tullaan vanhurskaaksi -
ja suun tunnustuksella pelastutaan."
Lue Kirjoituksia päivittäin!
Tutki, mitä Jumala sanoo maailmasta ja olosuhteista.
Mitä Jumala sanoo niille, jotka pelkäävät Herraa -
ja odottavat Jeshuan paluuta maan päälle?
Ei Kirjoituksia annettu epäuskoville, vaan meille.
Meidän täytyy tietää, mitä Jumala sanoo.
Ja Hän sanoo, että vaikeina aikoina, vedenpaisumuksessa ja kriiseissä, -
Hän antaa voimaa kansalleen.
Herra siunaa kansaansa rauhalla.
Sinulla on siis aina Jumalan rauha ja siunaus.
Se on siunaus elävältä Jumalalta.
Rauha on siunaus, ja siunaus on lahja.
Jumala haluaa, että otamme sen vastaan.
Mitä kuningas Salomo, Daavidin poika, sanoo tästä?
Daavid puhuu Psalmeissa -
ja Salomo, hänen poikansa, puhuu Sananlaskuissa.
Sananlaskujen luku 10.
Sananl. 10:22: -
"Herran siunaus rikkaaksi tekee, -
ei oma vaiva siihen mitään lisää."
Tämä jae puhuttelee minua suuresti.
Rauha on Jumalan siunaus.
"Herran siunaus rikkaaksi tekee, ei oma vaiva siihen mitään lisää."
Jumala tahtoo siunata kansaansa rauhalla.
Se siunaus ei tuota vaivaa eikä katkeruutta.
Se tuottaa iloa, tervettä harkintaa ja voimaa.
Jumala kutsuu meitä rauhaan.
Luetaan vielä muutamia jakeita.
Johanneksen evankeliumin luku 14.
Joh. 14:27: -
Luetaan itse asiassa jo sitä edeltävät jakeet.
Joh. 14:24: "Joka ei minua rakasta, se ei pidä minun sanojani; -
ja se sana, jonka te kuulette, ei ole minun, -
vaan Isän, joka on minut lähettänyt.
Tämän minä olen teille puhunut ollessani teidän tykönänne.
Mutta Puolustaja, Pyhä Henki..." Tämä on tärkeää!
"Puolustaja, Pyhä Henki..."
Tunnen voitelun sanoessani sen.
"Mutta Puolustaja, Pyhä Henki, -
jonka Isä on lähettävä minun nimessäni..." Eli Jeshuan nimessä.
"...hän opettaa teille kaikki ja muistuttaa teitä kaikesta, -
minkä minä olen teille sanonut."
Pyhä Henki siis opettaa ja muistuttaa meitä -
kaikesta mitä Jeshua on sanonut.
Kun luemme Jumalan Sanaa, -
tutkiskelemme sitä päivät ja yöt, -
niin juuri oikealla hetkellä, vaikeassa tilanteessa, -
kun kohtaamme vastustusta, -
ja edessä on haasteita, -
Pyhä Henki muistuttaa meitä kaikesta, mitä Jeshua on sanonut.
Hän jatkaa, Joh. 14:27: -
"Rauhan minä jätän teille..."
Ensin Hän sanoi, että Isä lähettää Pyhän Hengen Hänen nimessään, -
ja sitten, että Hän jättää meille rauhan.
"...minun rauhani ― sen minä annan teille.
En minä anna teille, niinkuin maailma antaa.
Älköön teidän sydämenne olko murheellinen älköönkä peljätkö."
Hän puhuu pelosta ja huolesta.
Hän puhuu sellaisista ajoista, jolloin emme tiedä, mitä tapahtuu.
Hän sanoo: "Älä pelkää, usko ainoastaan!"
"Minä annan teille rauhani. Minä en sinua hylkää."
"Minä rakastan sinua."
Hän tietää tilanteesi ja tuntee sinut.
Älä siis murehdi!
Jotta tämä siunaus, Jumalan rauha, voisi asua sinussa, -
ja jotta se tuottaisi hedelmää ja voisit nauttia siitä, -
sinun täytyy tietää eräs asia.
Murehtiminen on syntiä.
Se voi olla hyökkäys, joka johtaa syntiin, jos murehtii liikaa.
On väärin murehtia asioita, joille ei voi mitään.
Vielä yksi asia.
Jos et elä Jumalan Sanan mukaan, -
Jumalan rauha ei tuota hedelmää elämässäsi.
Et voi nauttia sen siunauksen hedelmää.
Jos elät synnissä, se voima, jonka Jumala antaa kansalleen, ei toimi.
Et voi elää Jumalan voimassa.
Siunaus ja rauha eivät toimi elämässäsi.
Tuhoaja, vihollinen, syö kaiken, minkä kylvät.
Et ehkä ymmärrä, miksi niin käy. Se voi johtua synnistä.
Siksi Jeshua puhuu Pyhästä Hengestä.
Sinun täytyy kasvaa Pyhän Hengen yhteydessä -
ja kehittää suhdettasi Jumalan Hengen kanssa.
Silloin voit luottaa Herraan, hylätä synnin, -
vaeltaa Jumalan tiellä ja tehdä Hänen tahtonsa.
Ja kun kohtaat vaikeuksia, tunnet Jumalan rauhan.
Et ainoastaan tiedä siitä älyllisesti, -
vaan tunnet rauhan konkreettisesti.
Näet, miten se toimii.
Kun kaikki murehtivat epätoivoissaan, -
sinulla on rauha.
Tiedät, mitä Jumala sanoo Sanassaan.
Tämä on erittäin tärkeää.
Tänään se on tärkeämpää kuin koskaan.
Milloin vain voi sattua mitä vain, missä tahansa asutkin, -
Suomessa, Venäjällä, Armeniassa, Ukrainassa, -
Yhdysvalloissa tai Israelissa.
Tämä maailma ei voi antaa sinulle turvallisuuden tunnetta.
Tässä maailmassa ei voi olla turvassa.
Maailma ei voi antaa sitä rauhaa, -
jonka Jumala antaa.
"Rauhan minä jätän teille..."
Jeshua kuoli ristillä.
Hän kävi läpi vaikeita koettelemuksia.
Silti Hänellä oli rauha.
Mitä Hän teki, kun Johannes Kastaja mestattiin?
Hän lähti erämaahan rukoilemaan.
Jumalan Sanan tutkimisen lisäksi tarvitaan rukousta.
Rukous on suhde Jumalan kanssa.
Se on keskustelua Herran kanssa Pyhän Hengen välityksellä.
Kun luet Kirjoituksia, Jumala puhuu sinulle.
Kun rukoilet, puhut Jumalalle.
Sitten huomaat olevasi rauhallinen ja luottavainen.
Luotat Herraan ja katsot tulevaisuuteen täynnä uskoa.
Olet täynnä toivoa siitä, että kaikki kääntyy parhain päin.
Mitä nyt tapahtuukin, tiedät, mitä Herra on sanonut.
Hän antaa kansalleen voiman ja siunaa kansaansa rauhalla.
Mitä Jumala sanoo Israelin siunaamisesta?
Herra sanoi Moosekselle, miten Aaronin tulee siunata Israelia.
4. Mooseksen kirjan luku 6.
Se on niin sanottu papillinen siunaus.
4. Moos. 6:22―27: -
"Ja Herra puhui Moosekselle sanoen: Puhu Aaronille ja hänen pojillensa -
ja sano: Siunatessanne israelilaisia sanokaa heille: -
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi -
ja antakoon sinulle..." Mitä?
Rauha on siunaus. "...antakoon sinulle rauhan."
"Näin he laskekoot minun nimeni israelilaisten ylitse, -
ja minä siunaan heitä."
Rauha, Shalom, on yksi Jumalan nimistä.
"Näin he laskekoot minun nimeni israelilaisten ylitse, -
ja minä siunaan heitä."
Kaikki juutalaiset isät, varsinkin uskonnolliset, -
tuntevat nämä jakeet.
He siunaavat lapsiaan tällä siunauksella.
Kerran vuodessa papit tulevat Länsimuurille siunaamaan Israelia -
tällä siunauksella.
Jos Israel ymmärtää tämän, -
miten paljon tärkeämpi meidän, Jumalan lasten, on ymmärtää, -
että Jumala antaa rauhan -
Poikansa Jeshuan, Messiaamme ja Lunastajamme kautta.
Meidän täytyy vaalia sitä rauhaa sydämessämme.
Meidän täytyy kehittää suhdettamme Jumalaan, -
tutkia Hänen Sanaansa ja toteuttaa Hänen tahtonsa.
Meidän täytyy tehdä se, mitä Jumala sanoo Sanassaan.
Älkäämme murehtiko!
Töissä huhutaan irtisanomisista.
Usko ensinnäkin, että sinua ei irtisanota.
Ja vaikka irtisanottaisiinkin, niin ymmärrä se, -
että Jumala ei koskaan ota sinulta pois mitään, -
ellei Hän ole jo etukäteen antanut sinulle jotain vielä parempaa.
Tietysti sinun täytyy varautua siihen.
Jos todella palvelet ja rakastat Herraa, -
ja rakastatkin, koska Hän on ensin rakastanut sinua, -
jos siis todella palvelet Häntä...
Käsittelen nyt talousasioita, -
kaikkea mikä liittyy työhösi ja palkkaasi.
Jos todella palvelet Herraa, aarteesi on Herran palvelemisessa, -
kuten Jeshua sanoi: -
"Herraa, sinun Jumalaasi, pitää sinun kumartaman -
ja häntä ainoata palveleman."
Jos todella annat lahjoja seurakunnallesi, -
rakastat ja palvelet ihmisiä ja otat vastaan vieraita, -
niin Herra kyllä pitää huolen työpaikastasi Jeshuan nimessä.
Jos sait lääkäriltä kirjeen, -
jossa kerrotaan, että sinulla on vaikea sairaus, -
ja jos elät Jumalan Sanan mukaan, -
huuda parantavan Jumalan, rauhan Jumalan, puoleen.
Katso, mitä Sana sanoo!
Lopuksi muistutan, -
että Herra istui valtaistuimellaan, kun vedenpaisumus tuli.
Hän käski Nooaa rakentamaan arkin ja menemään siihen perheineen.
Ap. t. 16:31: "Usko Herraan Jeesukseen, niin sinä pelastut, -
niin myös sinun perhekuntasi."
Vaikka ympärilläsi olisi vedenpaisumus, -
sinulla on rauha Jeshuassa.
Herra istuu valtaistuimellaan ikuisesti.
Anna Hänen olla Kuninkaasi. Miten se tapahtuu?
Tekemällä sen, mitä Hän käskee Sanassaan.
Vielä yksi asia.
Herra antaa kansalleen voiman ja siunaa kansaansa rauhalla.
Ota vastaan Hänen voimansa ja siunauksensa -
ja lopeta murehtiminen ja eläminen synnissä!
Siunaan teitä papillisella siunauksella.
"Ja Herra puhui Moosekselle sanoen: Puhu Aaronille ja hänen pojillensa -
ja sano: Siunatessanne israelilaisia sanokaa heille: -
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.
Näin he laskekoot minun nimeni israelilaisten ylitse, -
ja minä siunaan heitä." Jeshuan nimessä.
Kiitos Herralle tästä sanomasta.
Eläkäämme näin, niin Jumala siunaa ja auttaa meitä.
Suomennos: Hannele Lehtoranta